نورت دارك يا غلاي وحنيني
يا بعد من روّح ويا بعد من جا
وبشوفتك ياحب كحلت عيني
وبوسط عينك لي من الشوق ملجا
بحر الوله والحب غرقان فيني
ويدور بشاطيك مرسى ومنجا
وانت شواطي فرحتي ياضنيني
بأحساسك استنجد ولحساسك ألجا
لو حطوا شموس الضيا في جبيني
أو يرجع التاريخ لعصور فنجا
ما فرط بساعه معك في سنيني
ولا البال عن ذكرك وطاريك سجّا
أنت معي دايم بيني وبيني
بحروف أسمك يالحبيبه أتهجّا
والناس لو كلها بغيابك تجيني
ما همني من راح عني ومن جا